[[Picha::Marvel_Cooke.jpg|thumb|Marvel Cooke]] Marvel Jackson Cooke (Aprili 4, 1903 – Novemba 29, 2000) alikuwa mwandishi wa habari na machaapisho tofauti, pia alikuwa mpigania haki za kibinadamu kutoka nchini Marekani. Marvel Jackson Cooke ndiye aliyekuwa mwanamke Mmarekani wa kwanza mwenye asili ya kiafrika kufanya kazi katika kampuni ya gazeti inayomikikiwa na Mzungu. Marvel Jackson ni mtoto wa kwanza mwenye asili ya kiafrika aliyezaliwa Mankato, Minnesota. Wazazi wake walikuwa ni Madison Jackson na Amy Wood Jackson. Baba yake ni mhitimu wa sheria katika Chuo kikuu jimbo la Ohio na kuwa mwanachama wa Dakota Bar ya kusini, ila hakuweza kupata kazi kama mwanasheria mweusi. Hapo awali mama yake aliwahi kuishi wanapohifadhiwa wazawa kama mpishi na mwalimu wa mapishi. Amy Wood Jackson aliacha kazi hifadhini kusini mwa Dakota baada ya kushuhudia unyanyaswaji wa wazawa wa Marekani eneo lile. Baada ya kuacha kazi yake ya mapishi, ndipo alipoamua kuwa mama wa nyumbani na kuamua kuwatunza watoto wake wakiwemo Marvel na dada zake watatu kwa muda wote. Marvel alipitia madhara ya ubaguzi wa rangi akiwa na umri mdogo sana. Alilelewa maisha ya daraja la juu, jirani kabisa na waishipo Wazungu pale Minneapolis pale familia yake ilipohamia mnamo mwaka 1907.